Bullitt

Bullitt Peter Yates estatubatuar zinema zuzendariaren 1968ko film bat da, Robert L. Fish idazlearen Mute Witness ("Lekuko mutua") eleberrian oinarritua. Steve McQueen, Robert Vaughn, Jacqueline Bisset, Don Gordon eta Simon Oakland aktoreek antzeztu zuten.

Muntatze onenaren Oscar Saria irabazi zuen; horrez gain, Ameriketako Estatu Batuetako Kongresuaren Liburutegian gordeta dago.

Eszenarik ospetsuena San Frantzisko (Kalifornia) hirian barna Bullit protagonistak Ford Mustang GT-390 berde ilun batean bi hiltzaileen Dodge Charger R/T beltzari jarraitzean egindako lasterketa da.

 Argumentua 

San Frantzisko hiriko Frank Bullitt (Steve McQueen) polizia tenienteari erraza dirudien kasu batez ardura dadin agindu diote: Walter Chalmers (Robert Vaughn) senatari harroputzak Senatuko Batzordearen babespean daukan eta mafiaren aurkako lekukotasuna ematera doan Eddy (Justin Tarr) informatzailea zaintzea. Lekukoa babesteko, Bullitek bere konfiantzazko gizonen laguntza du: Don Delgetti (Don Gordon) sarjentu beteranoa eta Carl Stanton (Carl Reindel) inspektore gaztea. Horrela, lekukoa ezkutuko apartamentu batean gorde eta hiruek txandaka zaindu behar dute.

Baina gaua amaitu aurretik, bi ezezagunek apartamentura sartu, informatzailea hil eta Stanton inspektorea larriki zauritu dute. Hortaz, Bullittek bi erasotzaileak nola bertaratu diren jakin eta bere ardurapeko kasu horren ezkutuko arrazoi politikoak argitzen saiatu da. Bullittek bere bizia eta Cathy (Jacqueline Bisset) neskalagunarena arriskuan jarriz, bere integritatea eta profesionaltasuna kasua konpontzean erakutsi behar ditu.

400px|erdian|thumb|Frank Bullitt (Steve McQueen) protagonistak filmean gidatzen duen Ford Mustang GT-390 auto modeloa.

 Aktoreak 
 Steve McQueen: Frank Bullitt
 Robert Vaughn: Walter Chalmers
 Jacqueline Bisset: Cathy
 Don Gordon: Delgetti
 Simon Oakland: Sam Bennett kapitaina
 Norman Fell: Baker kapitaina
 Robert Duvall: Weissberg (taxilaria)
 Georg Stanford Brown: Willard medikua
 Justin Tarr: Eddy
 Carl Reindel: Carl Stanton
 Felice Orlandi: Albert Renick
 Vic Tayback: Pete Ross
 Robert Lipton: 1. laguntzailea
 Ed Peck: Westcott
 Pat Renella: Johnny Ross
 Paul Genge: Mike
 John Aprea: Hiltzailea
 Al Checco: Desk Clerk
 Bill Hickman: Phil

 Kanpo estekak 
 Bullit filmaren IMDBko fitxa irakurgai 

Kategoria:Peter Yatesek zuzendutako filmak
Kategoria:Ameriketako Estatu Batuetako filmak
Kategoria:Muntatze onenaren Oscar Saria irabazi duten filmak
Kategoria:Lalo Schifrinen soinu bandadun filmak
Kategoria:Ekintza filmak
Kategoria:Polizia filmak
Kategoria:Thrillerrak
Kategoria:Pertsekuzio filmak
Kategoria:Autoei buruzko filmak
Kategoria:Liburuetan oinarritutako filmak
Kategoria:San Frantziskon (Kalifornia) girotutako filmak
Kategoria:1968ko filmak
Kategoria:Euskarazko audioa duten nazioarteko filmak
Kategoria:Euskaratutako filmak